**MESTO VRÚTKY**

Predkladacia správa

*Určené: na zasadnutie Mestského zastupiteľstva vo Vrútkach dňa 16 .04. 2019*

**Názov materiálu:**

**Správa o činnosti DHZ Vrútky za rok 2018**

**Dôvodová správa:**

Dňa 30.3.2019 sa uskutočnila schôdza členov Dobrovoľného hasičského zboru Vrútky v budove požiarnej zbrojnice.

**Základné údaje o DHZ Vrútky**

Počet členov - 42, z toho 15 žien.

Činnosť DHZ riadi 7-členný výbor, ktorý zasadal 7x, členská schôdza sa uskutočnila 3x.

V zimných mesiacoch január a február 2018 bolo hlavnou činnosťou preštartovávanie vozidiel a zariadení.

V mesiaci marec DHZ absolvoval výjazd k požiaru trávy na Čachovskom rade.

V apríli sa dvaja členovia zúčastnili základnej prípravy. DHZ sa zúčastnil protipovodňového cvičenia v Košťanoch nad Turcom a zabezpečil monitoring počas vyhlásenia času zvýšeného nebezpečenstvá vzniku požiaru. Na konci apríla sa DHZ zúčastnil na spoločnom stavaní mája s hasičmi z Lipovca.

V máji boli dva technické výjazdy a príprava na súťaže formou tréningov pri Turci.

V mesiaci jún bol vykonaný servis Iveca. DHZ sa zúčastnil okresného kola v Záturčí, ďalej súťaže v Šútove a vypomáhal pri dozore na koncerte v Amfiku. Na konci mesiaca jún bola zrealizovaná brigáda.

V júli DHZ pomáhal pri dozore v Podhradí na akcií Kvet Podhradia a zúčastnil sa na súťaží v Žabokrekoch, vo Veselej a v Ochodnici.

V auguste sa DHZ zúčastnil súťaže v Rakove a v Záturčí, a na hasičských dňoch v areáli SIM-u, v rámci akcie sprievod mestom. Vykonal sa jeden výjazd k požiaru stromu na ulici Cyrila a Metoda. Zorganizoval aj tradičnú súťaž o pohár primátora mesta a Memoriál J. Siráňa, kde sa vytvorili družstvá: muži, ženy a muži nad 35 rokov s výsledkom 3. miesto v kategórii muži, ženy druhé miesto a  páni nad 35 rokov vyhrali prvé miesto s 8-čkou mašinou, ktorú si sami zrepasovali a bežali prvýkrát.

V mesiaci september DHZ absolvoval školenie preventívnych hliadok, ktoré zastrešil ÚODPO.

Pomáhal ako rozhodcovia na jesennom brannom preteku mladých hasičov.

Zúčastnil sa súťaže Lazianska potokovica, kde súťažil s PS8 a vyhral prvé miesto. Zorganizovali brigádu, počas ktorej mali školenie na vysielačky. Uskutočnilo sa dvojdňové výjazdové cvičenie v hľadaní nezvestnej osoby. Na konci mesiaca september vykonali preventívne prehliadky v troch skupinách. Skontrolovali 80 domov v časti Mexiko.

V mesiaci október boli na HaZZ Martin na každoročnej prehliadke Iveca a protipovodňového vozíka. Na konci mesiaca október zazimovali hasičskú techniku.

V novembri na Spomienku zosnulých vykonali hliadkovanie na cintoríne, kde vytvorili dve skupiny. Prvá hliadkovala doobeda a druhá poobede. Na svadbe člena DHZ M. Košíka pripravili pred Mestským úradom Vrútky prekvapenie pre svadobný pár, ktorý musel hasiť improvizovaný požiar. Vodiči absolvoval školu šmyku v Ostrave s Ivecom na zdokonalenie zručnosti.

Spolu za rok 2018 odpracovali 280 brigádnických hodín a podarilo sa z časti zrenovovať garáž.

Na konci roka prebehla inventarizácia majetku. Písomnú správu odovzdali na MsÚ.

**Návrh na uznesenie :**

**Mestské zastupiteľstvo vo Vrútkach**

I. berie na vedomie

Správu o činnosti Dobrovoľného hasičského zboru Vrútky.

Vo Vrútkach, dňa 30.03.2019

Spracoval: Filip Makrovský,

Predkladá: DHZ Vrútky

...................................................

 podpis predkladateľa